Wikipédia-vita:Erdély-műhely/Cikkértékelés

message: Azt javasolom, hogy próbáljuk meg összehangolni az értékelést azokkal a műhelyekkel, ahol van közös cikk. Próbálom leírni az általam közelebbről ismert műhelyek példáján, hogy kb. mire gondolok:
* Az irodalmi műhely szempontjait alkalmazzuk, a következő módosításokkal:
** az irodalom szempontjából nélkülözhetetlen vagy nagyon fontos szócikkek itt legyenek nélkülözhetetlenek
** az irodalom szempontjából közepesen fontos szócikkek itt legyenek nagyon fontosak
** az irodalom szempontjából kevéssé fontos szócikkek itt akkor legyenek közepesen fontosak, ha valamilyen Erdélyhez kapcsolódó okból itt nevezetesebbek, mint Magyarországon, ilyen ok híján maradjanak itt is kevéssé fontosak
* A középkorműhely szempontjait alkalmazzuk, a következő módosításokkal:
** a középkor szempontjából nélkülözhetetlen vagy nagyon fontos szócikkek itt legyenek nélkülözhetetlenek
** a középkor szempontjából közepesen fontos szócikkek itt legyenek nagyon fontosak
** a középkor szempontjából kevéssé fontos szócikkek itt akkor legyenek közepesen fontosak, ha valamilyen Erdélyhez kapcsolódó okból itt nevezetesebbek, mint Magyarországon, ilyen ok híján maradjanak itt is kevéssé fontosak
* A Wikipédia:Világörökség-műhelynek nincs fontossági skálája - mivel a helyszínek már túljutottak az UNESCO Világörökség Bizottság szűrésén (ahol szakértők minősítik őket), mindegyik egyformán fontos. Ezért  
** A világörökségi helyszínek cikkei legyenek mind nélkülözhetetlenek, a javasolt helyszínek cikkei nagyon fontosak.
** Azok a települések, ahol világörökségi helyszín található, legyenek (minimum) nagyon fontosak; ahol javasolt helyszín található, (minimum) közepesen fontosak.
* A labdarúgásműhely és a sportműhely értékelései (minden szempontból) egyezzenek meg az Erdély-portáléval.
Mi a véleményetek? – Hkoala  2009. június 30., 19:53 (CEST)
Támogatom. Sie  vita 2009. július 1., 08:18 (CEST)
*  kérdés nélkül, teljes mértékben egyetértek. - CFC vita 2009. július 1., 19:55 (CEST)
Mivel egy hét alatt nem érkezett ellenvélemény, átviszem a szöveget a műhelylapra. – Hkoala  2009. július 8., 09:33 (CEST)
thread_title: Kapcsolat más műhelyek szempontjaival

message: A fontossági besoroláshoz az alábbi kiegészítéseket javasolom:
; Személyek
* fejedelemasszony az önálló Erdély korszakában: ha a családján kívül semmi egyébről nem nevezetes (pl. Bethlen Katalin, legyen közepesen fontos; ha más vonatkozásban is nevezetes (pl. Károlyi Zsuzsanna), akkor nagyon fontos
* fejedelemasszony (osztrák császárné): kevéssé fontos
* erdélyi vajda, szászok grófja: ha nincs kiemelt szerepe valamilyen szempontból, és nincs magasabb tisztsége, akkor közepesen fontos (pl. Michael Bruckenthal, de  Samuel von Brukenthal kormányzó is volt, tehát nagyon fontos)
* Világ Igaza: nagyon fontos
;Periodikák:
* nélkülözhetetlen: valamilyen vonatkozásban első vagy egyetlen (pl. Siebenbürger Zeitung); részletesen tárgyalja A magyar sajtó története vagy A magyar irodalom története vagy hasonló jellegű átfogó mű (pl. Erdélyi Muzéum) 
* nagyon fontos: 5-10 soros említés A magyar sajtó történetében vagy hasonló jellegű átfogó műben (pl. Kolozsvári Közlöny) 
* közepesen fontos: 5 sornál kevesebb valamelyik átfogó műben 
* kevéssé fontos: minden egyéb sajtótermék, beleértve a diáklapokat, iskolai értesítőket (pl. Dolgozók Lapja (folyóirat, 1930–1931))
;Utcák, terek: ha nincs helytörténeten túl mutató nevezetessége, akkor kevéssé fontos
;Városnegyedek: ha nincs helytörténeten túl mutató nevezetessége, akkor kevéssé fontos
;Szobrok: 
*nélkülözhetetlen: a művészi értékén túlmenően szimbolikus jelentősége is van pl. Szabadság-szobor (Arad); az ilyenekről rendszerint önálló monográfia is megjelent
*nagyon fontos: átfogó művészettörténeti mű részletesen tárgyalja 
*közepesen fontos: átfogó művészettörténeti mű 5-10 sorban tárgyalja vagy az ábrázolt személy(ek) cikke nélkülözhetetlen (Bolyaiak szobra Marosvásárhelyen)
*kevéssé fontos: helytörténeti szempontból fontos (pl. Mária-oszlop (Kolozsvár))
;Jogszabályok és -gyűjtemények
replies: text: nélkülözhetetlen: alapvetően meghatározta Erdély fejlődési irányát (pl. Diploma Leopoldinum) vagy általánosan használt mű (pl. Approbatae Constitutiones)
;Szervezetek és történelmi tisztségek
*nélkülözhetetlen: a három kötetes Erdély történetében többször előfordul; ismerete szükséges az események megértéséhez (pl. Erdélyi Udvari Kancellária, Gubernium, erdélyi vajda, szászok grófja)
*kevéssé fontos: csak helytörténeti szempontból fontos pl. Százférfiak
Várom a véleményeteket és további ötleteiteket. --Hkoala  2014. november 7., 19:38 (CET)
*  ✮ Einstein2 vitalap 2014. november 10., 18:08 (CET)
Mivel egy hónap alatt nem érkezett ellenvélemény, átviszem a szöveget a műhelylapra. --Hkoala  2014. december 19., 07:52 (CET)
thread_title:  Javasolt kiegészítések